Hun fikk en spesiell inngang til Håndball-EM 2020, som ble arrangert i Danmark. Hun ble ikke tatt ut til mesterskapet, fordi hun var gravid. I november mistet hun sitt ufødte barn. Rett før EM varslet hun at hun stilte seg til disposisjon da Silje Solberg ikke kunne delta på grunn av positiv test på Covid-19. Lunde spilte i Norges tredje kamp i mesterskapet den 7. desember 2020. Norge vant over Romania, og Lunde ble kåret til kampens beste spiller. Dette var hennes seniorlandskamp nummer 300. 4. juli 2021 spilte Lunde sin landskamp nummer 306 og overtok dermed rekorden for flest kamper på Norges kvinnelandslag i håndball. Karoline Dyhre Breivang hadde den gamle med 305 kamper.